اسلام آباد (اے پی پی) وزیر خارجہ مخدوم شاہ محمود قریشی سنگاپور نا وزیر خارجہ وویان بالا کرشنن تون ٹیل فون آ رابطہ کرے۔ ہڑتوم آ وزیرخارجہ غاتا نیام اٹ کوروناوائرس نا تالانی ءِ توننگ و داجہانی چیلنج اتون مون تننگ نا بابت سرجم گپ وتران مس۔ ترجمان دفترخارجہ نا رداٹ وزیر خارجہ شاہ محمود قریشی پارے کہ کورونا دین انا تالانی ءِ توننگ کن، سنگاپور ہراچاہنداری اتون وخت آ گام گیج ہرفینے اوستاکڑزرہ۔ وزیر خارجہ سنگاپور اٹی رہینگوک آ پاکستانی تا وطن آ پدی اتنگ کن خصوصی کمکاری فراوان کننگ آ سنگاپور حکومت نا منت ءِ ہرفے وزیر خارجہ تینا شاری تے وطن آ پدی اتنگ اٹ کمک فراوان کننگ آ وزیر خارجہ مخدوم شاہ محمود قریشی نا منت ءِ ہرفے۔
